Λεόμπεν

Με το όνομα Λεόμπεν ή Λέομπεν, (Leoben), φέρεται ιστορική πόλη της Αυστρίας στο κρατίδιο Στυρία (Steiermark) στην άνω κοιλάδα του ποταμού Μούρ, βορειοδυτικά του Γκρατς.

Πολύ κοντα στη πόλη υφίστανται μεγάλα ανθρακωρυχεία, ενώ στην ίδια την πόλη υπάρχουν εγκατεστημένες πολλές βιομηχανίες σιδήρου, καθώς και κλωστοϋφαντήρια. Το 1937 αριθμούσε 11.450 κατοίκους, ενώ το 1991 περίπου 9.000 κατοίκους. Απο τα σημαντικότερα κτίρια πολλά των οποίων ανήκουν στον Μεσαίωνα, είναι το παλαιό ιστορικό Δημαρχείο καθώς επίσης και το ειδικό Πανεπιστήμιο Μεταλλειολογίας και Ορυκτολογίας που χρονολογείται από το 1840.

Η Λεόμπεν έγινε ιστορική πόλη από τον εξαίρετο μεσαιωνικό ομώνυμο πύργο που έκτισαν οι Βενεδικτίνοι και που βρίσκεται στην άκρη της πόλης, επί της όχθης του ποταμού Μουρ, στον οποίο και συνάφθηκε μεταξύ Γαλλίας και Αυστρίας η ομώνυμη συνθήκη ειρήνης Λεόμπεν στις 18 Απριλίου του 1797 που απετέλεσε και την προκαταρκτική της μετέπειτα από 6 μήνες σύναψης της Συνθήκης του Κάμπο Φόρμιο που αφορούσε κυρίως τη τύχη των Ενετικών χωρών.

Σημείωση
Σημειώνεται ότι αμέσως μετά τη σύναψη αυτής της συνθήκης, και όχι εκείνης του Κάμπο Φόρμιο, όπως λανθασμένα αναφέρουν πολλοί συγγραφείς, η Γαλλία προχώρησε στη προσάρτηση των Επτανήσων, στέλνοντας στις 29 Ιουνίου του 1797 (ημερομηνία απόβασης) τον στρατηγό Ζεντιγί με γαλλικά στρατεύματα (1500 Γάλλους και 600 Ενετούς) στη Κέρκυρα.

Κατηγορία:Πόλεις της Αυστρίας Κατηγορία:Ιστορική γεωγραφία Κατηγορία:Νεότερη ελληνική ιστορία Κατηγορία:Επτάνησα

Leoben Leoben (grad) Leoben Leoben Leoben Leoben Leoben Leoben Leoben Leoben לאובן Leoben Leoben Leoben レオーベン Леобен Leoben Leobenas Leoben (stad) Leoben Leoben Leoben Leoben Леобен Leoben Leoben Леобен Leoben Леобен Leoben Leoben 萊奧本 Leoben